

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 350-02/18-03/1

URBROJ: 2177/01-01/01-18-84

Požega, 29. listopad 2018.

Na temelju članka 64. stavak 3. Zakona o zaštiti okoliša (NN 83/13, 153/13, 78/15, 12/18) i članka 23. stavak 3. Uredbe o strateškoj procjeni utjecaja strategije, plana i programa na okoliš (NN 3/17), te članka 61. i članka 115. Statuta Grada Požege (Službene novine Grada Požege, broj: 7/18. – pročišćeni tekst i 11/18.) Gradonačelnik Grada Požege, dana 29. listopada 2018. godine donosi:

**O D L U K U**

**kojom se utvrđuje da nije potrebno provesti stratešku procjenu utjecaja na okoliš**

**za IV. Izmjene i dopune Generalnog urbanističkog plana Grada Požege**

I.

Gradonačelnik Grada Požege donio je Odluku o započinjanju postupka ocjene o potrebi strateške procjene utjecaja na okoliš za IV. Izmjene i dopune Generalnog urbanističkog plana Grada Požege (KLASA:350-02/18-03/1; URBROJ:2177/01-01/01-18-23 od 9. srpnja 2018. god.), prema kojoj je Grad Požega proveo postupak Ocjene o potrebi strateške procjene utjecaja na okoliš za IV. Izmjene i dopune Generalnog urbanističkog plana Grada Požege.

U postupku Ocjene o potrebi strateške procjene utvrđeno je da IV. Izmjene i dopune Generalnog urbanističkog plana Grada Požege neće imati vjerojatno značajan utjecaj na okoliš, temeljem čega se utvrđuje da nije potrebno provesti stratešku procjenu utjecaja na okoliš.

II.

Razlozi za izradu i donošenje IV. Izmjene i dopune Generalnog urbanističkog plana Grada Požege su:

* Usklađenje s planom višeg reda – Prostornim planom uređenja Grada Požege
* Korekcija granica građevinskog područja
* Usuglašavanje javnog interesa i različitih interesa i potreba korisnika prostora odnosno vlasnika zemljišta
* Preispitivanje i ažuriranje Odredbi za provođenje
* Izmjene granice obuhvata GUP-a Grada Požega
* Korigiranje trasa i koridora za prometne i infrastrukturne građevine
* Usklađivanje i ažuriranje stanja ekološke mreže – Natura 2000 i drugih elemenata koji se odnose na zaštitu okoliša i prirode
* Ostale korekcije prema zahtjevima nadležnih tijela

Ciljevi i programska polazišta III. Izmjena i dopuna Prostornog plana uređenja Grada Požege su:

* očuvanje identiteta i specifičnosti područja Grada Požege
* očuvanje prirodnih i povijesnih vrijednosti, zaštita okoliša, održivi razvoj
* poboljšanje kakvoće življenja i standard stanovništva
* osiguravanje prostora i koridora za promet, energetsku, vodoprivrednu i ostalu komunalnu infrastrukturu
* omogućavanje daljnjeg razvitka uloge upravnog, gospodarskog, kulturnog, prosvjetnog i športskog središta Županije
* ostvarivanje prostornih preduvjeta za razvoj i prestrukturiranje gospodarstva od značaja za područje grada i Požeške županije.

III.

U cilju utvrđivanja vjerojatno značajnog utjecaja na okoliš, Grad Požega zatražio je mišljenja tijela i/ili osoba navedenih u Prilogu ove Odluke.

Zaprimljena su sljedeća mišljenja :

* 1. Mišljenje Županijske uprave za ceste Požeško-slavonske županije (KLASA: 340-09/18-99/55, URBROJ: 2177/0-1-01/SA-18-3, zaprimljeno 30.07.2018.), u kojem navode da za planirane IV. Izmjene i dopune Generalnog urbanističkog plana Grada Požege, nisu u nadležnosti dati mišljenje jer na području obuhvata GUP-a nema cesta pod njihovim upravljanjem.
  2. Mišljenje Zavoda za prostorno uređenje PSŽ (KLASA: 350-02/18-03/1, URBROJ: 2177/1-3-3-18-2, zaprimljeno 26.07.2018.), u kojem se navodi da ukoliko se IV. Izmjene i dopune Generalnog urbanističkog plana Grada Požege usklade s Prostornim planom PSŽ i elementi, kao i općenite mjere i smjernice SPUO PPP-SŽ, u skladu s tim ugrade u isti, Zavod nema drugih zahtjeva niti saznanja o potrebi provedbe strateške procjene utjecaja IV. Izmjene i dopune Generalnog urbanističkog plana Grada Požege na okoliš.
  3. Mišljenje HEP ODS d.o.o., (broj i znak 402100102/1701/18MV, zaprimljeno 25.07.2018.), u kojem se daje mišljenje da za predmetne IV. Izmjene i dopune Generalnog urbanističkog plana Grada Požege nije potrebno provoditi postupak strateške procjene utjecaja na okoliš.
  4. Mišljenje Ministarstva kulture, Uprave za zaštitu kulturne baštine, Konzervatorski odjel u Požegi, (KLASA: 612-08/18-10/0387, URBROJ: 532-04-02-07/2-18-3, zaprimljeno 20.07.2018.), u kojem navode da za planirane IV. Izmjene i dopune Generalnog urbanističkog plana Grada Požege, nije potrebno provesti postupak strateške procjene utjecaja na okoliš.
  5. Mišljenje Državne uprave za zaštitu i spašavanje, Područni ured za zaštitu i spašavanje Požega (KLASA: 350-01/18-01/01, URBROJ: 543-11-01-18-34, zaprimljeno 20.07.2018.), u kojem navode da za planirane IV. Izmjene i dopune Generalnog urbanističkog plana Grada Požege, nije potrebno provesti postupak strateške procjene utjecaja na okoliš.
  6. MUP, Policijska uprava Požeško-slavonska, Služba zajedničkih i upravnih poslova, (Br: 511-22-04-5-286/12-18 DM, zaprimljeno 19.07.2018.) u kojem navode da za planirane IV. Izmjene i dopune Generalnog urbanističkog plana Grada Požege, nije potrebno provesti postupak strateške procjene utjecaja na okoliš.
  7. Mišljenje Hrvatskih cesta d.o.o., Odjel za razvoj i planiranje (KLASA: 350-02/2012-1-494, URBROJ: 345-211-516-2018-17/DB, zaprimljeno 26.07.2018.) u kojem navode da za planirane IV. Izmjene i dopune Generalnog urbanističkog plana Grada Požege, nije potrebno provesti postupak strateške procjene utjecaja na okoliš.
  8. Mišljenje Upravnog odjela za gospodarstvo i graditeljstvo Požeško-slavonske županije (KLASA: 351-03/18-01/38, URBROJ: 2177/1-06-06/12-18-6, zaprimljeno 2.10.2018.) u kojem se navodi u točki 1. da za planirane IV. Izmjene i dopune Generalnog urbanističkog plana Grada Požege, nije potrebno provesti postupak strateške procjene utjecaja na okoliš.

IV.

U postupku ocjene sagledan je mogući utjecaj planiranih IV. Izmjena i dopuna Generalnog urbanističkog plana Grada Požege na sastavnice okoliša, te primjenom kriterija za utvrđivanje vjerojatno značajnog utjecaja na okoliš IV. Izmjena i dopuna Generalnog urbanističkog plana Grada Požege na okoliš, iz Priloga III. Uredbe o strateškoj procjeni utjecaja strategije, plana i programa na okoliš (NN 3/17) i slijedom navedenih mišljenja tijela, utvrđeno je da su potencijalni štetni utjecaji isti ili vrlo slični kao i za postojeći plan stoga se vjerojatno ne očekuju značajni negativni utjecaji na okoliš i prirodu.

U postupku Prethodne ocjene prihvatljivosti za ekološku mrežu, koji je provelo nadležno tijelo Upravi odjel za gospodarstvo i graditeljstvo Požeško-slavonske županije, sagledan je mogući utjecaj predmetnih Izmjena i dopuna na ciljeve očuvanja i cjelovitost područja ekološke mreže te je ocijenjeno da se može isključiti značajan negativan utjecaj predmetnih Izmjena i dopuna na ciljeve očuvanja i cjelovitost područja ekološke mreže te je prihvatljiva za ekološku mrežu.

Nadalje, za Prostorni plan Požeško-slavonske županije proveden je postupak Strateške procjene utjecaja na okoliš u kojem su određeni, opisani i procijenjeni očekivani značajni učinci na okoliš. Odlukom Županijske skupštine prihvaćena je Strateška studija utjecaja Prostornog plana Požeško-slavonske županije na okoliš (Klasa: 021- 02/15-03/02, Urbroj: 2177/1-05-05/1-15-5 od 26. svibnja 2015. godine).

Slijedom navedenog i obzirom da je već proveden postupak Strateške procjene utjecaja zahvata na okoliš za prostorni plan višeg reda – Prostorni plan Požeško-slavonske županije, s kojim i ove izmjene i dopune moraju biti usklađene, te s obzirom na članak 69. Zakona o zaštiti okoliša (NN 80/13, 153/13, 78/15, 12/18), smatramo da nije potrebno raditi stratešku procjenu za ove izmjene i dopune. Prilikom realizacije pojedinačnih zahvata provodit će se odgovarajući postupci sukladno posebnim propisima (zaštita prirode, zaštita okoliša, gospodarenje otpadom, prostorno uređenje, građenje itd.)

V.

Grad Požega je o ovoj Odluci dužan informirati javnost sukladno odredbama Zakona o zaštiti okoliša i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša (NN 64/08) kojima se uređuje informiranje javnosti u pitanjima zaštite okoliša.

VI.

Ova Odluka stupa na snagu danom donošenja.

GRADONAČELNIK:

Darko Puljašić, dipl. iur.

Prilog I: Popis tijela i osoba koje sudjeluju u postupku ocjene o potrebi strateške procjene

1. MINISTARSTVO ZAŠTITE OKOLIŠA I PRIRODE, Uprava za zaštitu prirode, Radnička cesta 80, Zagreb
2. MINISTARSTVO UNUTARNJIH POSLOVA, POLICIJSKA UPRAVA POŽEŠKO- SLAVONSKA, J. Runjanina 5, Požega
3. DRŽAVNA UPRAVA ZA ZAŠTITU I SPAŠAVANJE, Područni ured Požega, Hrvatskih branitelja 82, Požega
4. POŽEŠKO-SLAVONSKA ŽUPANIJA, Upravni odjel za gospodarstvo i graditeljstvo, Županijska 7, Požega
5. Zavod za prostorno uređenje Požeško-slavonske županije, Županijska 7, Požega
6. HT - HRVATSKE TELEKOMUNIKACIJE d.d. - REGIJA ISTOK, Ulica kardinala A. Stepinca 8B, Osijek
7. VIPnet d.o.o. Vrtni put 1, Zagreb
8. OT-OPTIMA TELEKOM d.d., Regija istok, Lorenza Jagera 2, Osijek
9. HEP PLIN d.o.o., Ul. Cara Hadrijana 7, Osijek
10. HEP Operator distribucijskog sustava d.o.o., DP ELEKTRA Požega, Primorska 24
11. HRVATSKE VODE, VGI Orljava-Londža, Industrijska 13d, Požega
12. Hrvatske šume d.o.o., UŠP Požega, Milke Trnine 2, Požega
13. Tekija d.o.o., Vodovodna 1, Požega
14. Hrvatska regulatorna agencija za mrežne djelatnosti, Roberta Frangeša Mihanovića 9, Zagreb
15. MINISTARSTVO KULTURE, Uprava za zaštitu okoliša, Konzervatorski odjel u Požegi, Trg Matka Peića 3, Požega
16. ŽUPANIJSKA UPRAVA ZA CESTE, Matije Gupca 6, Požega
17. Hrvatske ceste d.o.o., Središnji ured, Odjel za razvitak i planiranje, za upravljanje i održavanje državnih cesta, Vončinina 3, Zagreb
18. REGIONALNA RAZVOJNA AGENCIJA POŽEŠKO-SLAVONSKE ŽUPANIJE d.o.o., Županijska 7, Požega